पाएं अपने शहर की ताज़ा ख़बरें और फ्री ई-पेपरडाउनलोड करें
प्रधानमंत्री नरेंद्र मोदी की अचानक पाकिस्तान यात्रा पर कांग्रेस और शिवसेना ने तल्ख टिप्पणियां की हैं.
कांग्रेस नेता शकील अहमद और शिवसेना नेता संजय राउत ने कहा है कि मोदी पाक गए हैं तो दाऊद इब्राहिम को भी साथ ले आएं.
वरिष्ठ कांग्रेसी नेता शकील अहमद ने ट्वीट किया, \"पाकिस्तान की यात्रा के लिए किसी को प्रधानमंत्री मोदी की आलोचना नहीं करनी चाहिए. नवाज़ शरीफ़ रिटर्न गिफ़्ट के तौर पर मोदी के विमान में हाफ़िज़ सईद और दाऊद इब्राहिम को भी लाद सकते हैं.\"
शिवसेना नेता संजय राउत ने भी कहा है कि मोदी की पाकिस्तान यात्रा तब ही कामयाब मानी जाएगी जब वो दाऊद इब्राहिम को भी साथ ले आएं.
अंडरवर्ल्ड सरगना दाउद इब्राहिम भारत के सबसे वांछित अपराधियों में शामिल है.
पाकिस्तानी संगठन ज़मात-उद-दावा के नेता हाफ़िज़ सईद भी मुंबई पर हुए हमलों के सिलसिले में भारत में वांछित हैं.
कांग्रेस प्रवक्ता मनीष तिवारी ने मोदी की पाक यात्रा पर कहा, \"नरेंद्र मोदी की इस रोमांचक यात्रा के भारत की राष्ट्रीय सुरक्षा के लिए गंभीर परिणाम होंगे. यदि यह फ़ैसला पहले लिया हुआ नहीं है तो यह बहुत ही मज़ाकिया है.\"
वहीं पीडीपी नेता नईम अहमद ने कहा, \"उम्मीद करते हैं कि यह एक रचनात्मक और निर्बाध वार्ता की शुरुआत है.\"
वहीं पूर्व पाकिस्तानी राजनयिक सलमान हैदर का कहना है कि यह मुलाक़ात एक सकारात्मक क़दम है.
भारत के प्रधानमंत्री नरेंद्र मोदी अफ़ग़ानिस्तान से लौटते हुए अचानक पाकिस्तान के लाहौर में रुककर नवाज़ शरीफ़ से मुलाक़ात कर रहे हैं.
(बीबीसी हिन्दी के एंड्रॉएड ऐप के लिए यहां क्लिक करें. आप हमें फ़ेसबुक और ट्विटर पर भी फ़ॉलो कर सकते हैं.)
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn